Быццам на адным дыханні праляцеў час сустрэчы. Атрымаўся не проста маналог сталічнай госці, а, хутчэй, дыялог паміж аўтарам і яе чытачамі. Паэтка чытала свае вершы, прыводзіла цікавыя гістарычныя факты, прэзентавала сваю новую трылогію, і увесь час адчувалася, што Людміла Рублеўская сапраўдны патрыёт краіны, нездарма ж яна аднойчы падкрэсліла: “Свет па-ранейшаму для мяне цікавы, Беларусь па-ранейшаму неспазнаная і адзіная ў свеце…” Хочацца адзначыць, што сустрэча з Людмілай Рублеўскай адбылася ў рамках праекта “За старонкамі дапаможніка, альбо Жывая класіка”. Спадзяюся, што ў рамках гэтага праекта нас чакае яшчэ шмат цікавых уражанняў. Нечаканы прэзент чакаў Людмілу Рублеўскую на творчай сустрэчы у бібліятэцы імя Пушкіна з рук кіраўніка бібліятэчнай сістэмы Святланы Сямашка. У знак удзячнасці і вылучнай гасціннасці быў паднесены шыкоўны тэматычна ўпрыгожаны торт...